DNV – Business Assurance

**Sertifikācijas līgums**

**Nr. SERT/2024-08-21a**

**Klienta līg.reģ.Nr.R1S-IEP-161/2024**

**Vadības sistēmu sertifikācija**

|  |  |  |
| --- | --- | --- |
| **Klients** | Nosaukums: **SIA Rīgas 1.slimnīca**PVN reģ. Nr.: LV40003439279 | Adrese: Bruņinieku iela 5, Rīga, LV-1001, Latvija |
| Kontaktpersona: Laila Ančeva | Tel: +371 26 675 516 |
| Norēķinu konts: LV12PARX0006054590785 Banka: A/S Citadeles banka SWIFT: PARXLV22CIT | E-pasts: laila.anceva@1slimnica.lv  |
| **DNV**  | Izpildītājs (turpmāk tekstā DNV):**DNV Latvia SIA**PVN reģ. Nr.: LV 40003250109 | Adrese:Duntes iela 23a, LV-1005, Rīga, Latvija |
| Kontaktpersona: Agris Aizpurietis  | Tel: +371 29 26 85 17 |
| Norēķinu konts: FI1984210710001557Banka: Danske Bank AS Finland branchSWIFT: DABAFIHH | E-mail: agris.aizpurietis@dnv.com  |
| Šis vadības sistēmas sertifikācijas līgums (Līgums) ir pušu vienošanās, kas aizstāj un anulē visus iepriekšējos līgumus un vienošanās par šī līguma priekšmetu. Jebkuri papildinājumi un/vai izmaiņas šajā līgumā stājas spēkā tikai pēc tam, kad tās parakstījušas abas puses. Līgumā paredzēto Darbu izpilde tiks uzsākta tikai tad, kad DNV būs saņēmis no Klienta vienu skanētu vai oriģinālu parakstītu un datētu līguma eksemplāru. Sertifikāts tiks izdots tikai pēc līguma oriģināla saņemšanas un rēķina apmaksas. Līgums noslēgts, pamatojoties uz Klienta organizētā iepirkuma “*Kvalitātes vadības sistēmas ISO 9001 pārsertifikācija*” (ID Nr. R1S 2024/64-iep) rezultātiem.*Pielikums Nr. 1-* Audita ilguma noteikšana |
| Klientavārdā | DNV vārdā |
| Vieta: | Datums: | Vieta: Rīga | Datums:  |
| Parakstsz.v.Vārds, uzvārds: Natālija ZlobinaAmats: SIA “Rīgas 1.slimnīca” valdes priekšsēdētāja  | Parakstsz.v.Vārds, uzvārds: Agris AizpurietisAmats: DNV Latvia SIA Sertifikācijas daļas vadītājs |

**Līguma priekšmets**Auditējamo vietu saraksts, standarts un sertifikācijas joma (“Darbs”)

|  |  |  |  |
| --- | --- | --- | --- |
| **Auditējamās vietas adrese** | **Darbinieku skaits**  | **Auditējamās vietas veids**  | **Sertifikācijas joma (ja atšķiras no galvenās sertifikācijas jomas)** |
| Bruņinieku iela 5, Rīga, LV-1001, Latvija | Kopējais darbinieku skaits sertifikācijas jomā: 611 pilnas slodzes | Slimnīca | - |

|  |  |
| --- | --- |
| **Standarts(-i):** | ISO 9001 :2015 |
| **Sertifikācijas joma:** | Latviešu valodā:AMBULATORIE PAKALPOJUMI. PLĀNVEIDA STACIONĀRIE PAKALPOJUMI. DIENAS STACIONĀRĀ SNIEGTI ĀRSTNIECĪBAS PAKALPOJUMI. DIAGNOSTISKIE PAKALPOJUMI. REHABILITĀCIJAS PAKALPOJUMI. ĪSLAICĪGA SOCIĀLĀ APRŪPE. |
| Angļu valodā:OUTPATIENT SERVICES. SCHEDULED HOSPITAL SERVICES. MEDICAL SERVICES IN DAY HOSPITAL. DIAGNOSTIC SERVICES. REHABILITATION SERVICES. SHORT TERM SOCIAL CARE SERVICES. |
| **Nozares kods****(EA un NACE):** | EA: 38NACE (v1): 85.11 |
| **Akreditācijas institūcija:** | FINAS |
| **Akreditētā organizācija:** | DNV Business Assurance Finland OY  |

**Darba izpilde**

DNV izpilda Darbu tādā apjomā, kādā tas noteikts šī Līguma priekšmetā, saskaņā ar šī Līguma noteikumiem un citiem uz šī Darba izpildi attiecināmiem noteikumiem un standartiem. Darba izpildē tiek piemērota līguma priekšmetā norādītā vadības sistēmas sertifikācijas shēma (Standarts(-i)) un attiecīgās akreditācijas shēmas nosacījumi, ja vien nav panākta citāda vienošanās.

DNV nodrošina Darba veikšanai kvalificētu personālu. Ja vien nav atrunāts savādāk, DNV jebkurā laikā uz sava rēķina un uz savu risku var aizvietot Darbam norīkoto personālu ar citu, ja vien aizvietojošais personāls ir atbilstoši kvalificēts.

DNV pēc saviem ieskatiem un uz sava rēķina var paplašināt auditoru komandu ar novērotāju (-iem) tādiem mērķiem kā apmācība, akreditācijas organizāciju nosacījumu izpilde, vadības sistēmas sertifikācijas shēmas īpašnieka un/vai valsts institūciju veiktās uzraudzības prasību izpilde.

**Auditu cenas**

|  |  |  |
| --- | --- | --- |
| **GADS** | **PAKALPOJUMS** | **CENA** |
| 2024 | Resertifikācijas audits | **4435.- Eiro**  |

|  |
| --- |
| **Papildus izmaksas un apmaksas nosacījumi** |
| Papildus maksa par papildus darbu var tikt aprēķināta gadījumos, ja: * tiek veikta sertifikācijas jomas vai nolīgtā darba apjoma paplašināšana un tiek sagatavota papildvienošanās vai jauns līgums;
* auditos tiek atklātas būtiskas neatbilstības, kuru novēršana noteikti jāpārbauda atkārtoti apmeklējot uzņēmumu; atkārtotā audita izmaksas tiek aprēķinātas pēc stundas tarifa likmes 127.- Eiro/stundā;
* ir notikušas būtiskas izmaiņas klienta organizācijas struktūrā vai būtiski mainīti procesi un procedūras;
* dažādi vadības sistēmas standarti nevar tikt novērtēti vienlaicīgi;
* Klients pārkāpj sertifikāta uzturēšanas un lietošanas noteikumus.
 | Visas cenas līgumā norādītas bez PVN.Klients maksā DNV par šajā līgumā noteikto Darbu. Maksājums jāveic uz DNV bankas kontu, kas norādīts rēķinā, ja vien šajā Līgumā nav norādīts citādi. Maksājums jāveic 30 dienu laikā no rēķina izrakstīšanas datuma. Maksājuma kavējuma gadījumā DNV patur tiesības iekasēt līgumsodu 1% apmērā no nokavētās maksājuma summas mēnesī.  |

**Vispārīgie noteikumi**

Ja vien 11.punktā nav noteikts citādi, tiek piemēroti sekojoši vispārīgie noteikumi:

1. Vispārīgie pienākumi
	1. Lai DNV varētu profesionāli veikt Darbu, nepieciešams nodrošināt savlaicīgu pieeju auditējamām vietām un objektiem, kā arī attiecīgai vadības sistēmas dokumentācijai un informācijai. Klients garantē, ka tas savlaicīgi pieņems visus nepieciešamos lēmumus, lai nodrošinātu DNV ar patiesu, precīzu un pilnīgu informāciju, kas saistīta ar šī Darba izpildi. Klients arī garantē, ka DNV pārstāvim/-jiem tiks nodrošināta nepieciešamā pieeja auditējamām vietām un objektiem. Klients ir atbildīgs par sniegtās informācijas patiesumu un DNV ir tiesīgs paļauties uz šādas informācijas precizitāti un pilnīgumu Darba izpildes procesā.
2. Darbs
	1. Klients var lūgt atcelt vai atlikt ieplānotos auditus, iepriekš par to rakstiski brīdinot DNV (Paziņojums par atlikšanu). Ja Paziņojums par atlikšanu ir saņemts vēlāk kā 14 (četrpadsmit) dienas pirms kārtējā ieplānotā audita, DNV ir tiesīgs iekasēt 10% (desmit procenti) no attiecīgā audita izmaksām. Ja Paziņojums par atlikšanu ir saņemts vēlāk kā 7 (septiņas) dienas pirms kārtējā ieplānotā audita, DNV ir tiesīgs iekasēt 25% (divdesmit pieci procenti) no attiecīgā audita izmaksām kā kompensāciju par audita atlikšanu.
	2. DNV ir tiesības pieaicināt šī līguma vai tā daļas izpildei jebkuru no saviem māsas uzņēmumiem vai DNV filiālēm, kā arī jebkuru atbilstoši kvalificētu trešo pusi.
3. Sertifikāta izsniegšana un uzturēšana
	1. Pēc sertifikācijas procesa pabeigšanas un ja ir izpildītas attiecīgās sertifikācijas shēmas prasības, DNV akreditētās organizācijas vārdā tiek izsniegts vadības sistēmas sertifikāts. Ja Klients ir apmaksājis saņemto rēķinu, tad Klientam ir tiesības izmantot sertifikātu un sertifikācijas zīmes tādā izmērā un izskatā, kādā to ir norādījis DNV. Sertifikācijas zīmes var lietot vēstulēm, dokumentiem un reprezentācijas materiāliem.
	2. Gadījumā, ja Klients nekorekti izmanto atsauci uz sertifikāciju vai maldinošā veidā lieto sertifikācijas dokumentus un/vai sertifikācijas zīmes, DNV var lemt par nepieciešamajām korektīvajām darbībām, kā arī par sertifikāta apturēšanu vai anulēšanu un publicēt informāciju par šo pārkāpumu. Klientam nekavējoties jāveic korektīvās darbības.
	3. Klientam ir jānodrošina DNV iespēja veikt visus plānotos auditus. Klientam savlaicīgi, un vēlams pirms šādu izmaiņu stāšanās spēkā, ir jāinformē DNV par būtiskām izmaiņām darbības jomā un vadības sistēmā (t.i., izmaiņas organizācijā, īpašumtiesībās, produktos un pakalpojumos, atrašanās vietās, darbinieku skaitā kā arī strīdi ar ieinteresētajām pusēm, nopietni starpgadījumi un/vai noteikumu pārkāpumi, kas prasa attiecīgo kompetento institūciju iesaistīšanos), kas var ietekmēt sertifikāta uzturēšanu. Ievērojot iepriekš minēto un pieņemot, ka Klients vēlas saglabāt sertifikātu DNV var veikt ārpuskārtas uzraudzības auditu.
	4. Klientam jānodrošina, ka tiek ievērotas attiecīgās vadības sistēmas sertifikācijas shēmas(-u) prasības un bez būtiskiem kavējumiem tiek veikti korektīvie pasākumi auditos konstatēto neatbilstību novēršanai. Klientam jāizvērtē nepieciešamība veikt pasākumus saistībā ar atzīmētajiem audita novērojumiem un pilnveidošanās iespējām.
	5. DNV vai akreditētā organizācija var nekavējoties apturēt vai anulēt izsniegto sertifikātu, ja netiek ievēroti šī Līguma 3.1.-3.4.punktos minētie noteikumi un/vai Klients nav savlaicīgi veicis visus paredzētos maksājumus.
	6. Sertifikāta anulēšanas gadījumā Klientam ir nekavējoties jāpārtrauc lietot sertifikācijas zīmes un atsauces uz vadības sistēmas sertifikāciju. Sertifikāta(-u) oriģināls(-i) ir jāatgriež DNV 14 dienu laikā no sertifikāta(-u) anulēšanas datuma. Klients var pārsūdzēt DNV lēmumu neizsniegt, apturēt vai anulēt sertifikātu. DNV lēmumus Klients var pārsūdzēt DNV akreditācijas institūcijā FINAS, P.O. Box 66 (Opastinsilta 12B), FI-00521, Helsinki, Finland; tel. +358 29 5052 000; www.finas.fi.
4. Intelektuālā īpašuma tiesības
	1. Katras puses intelektuālā īpašuma tiesības, kas pastāvēja līdz līguma parakstīšanas brīdim, šī līguma ietvaros netiek ietekmētas. Tas attiecināms arī uz intelektuālā īpašuma tiesībām uz DNV sertifikātu sagatavēm, auditu atskaišu sagatavēm un kontroljautājumu veidlapām. DNV ir tiesības izmantot Darba izpildes laikā iegūtās zināšanas, lai pilnveidotu savus sertifikācijas pakalpojumus.
	2. DNV ir intelektuālā īpašuma un autortiesības uz visām atskaitēm un sertifikātiem, kas Klientam ir izsniegti Darba izpildes laikā. Klientam ir pilnīgas tiesības, ievērojot sertifikātu lietošanas noteikumus, bez jebkādas papildus samaksas starptautiski lietot šī līguma ietvaros saņemtos vadības sistēmas sertifikātus un pilnīgas tiesības iekšējām vajadzībām izmantot auditu atskaites. Auditu atskaišu saturs netiek izpausts trešajām pusēm bez DNV rakstiskas piekrišanas.
	3. Auditu rezultāti vai to daļa un auditu atskaišu saturs trešajām pusēm var tikt darīti zināmi tikai nemainot to saturu, kontekstu un oriģinālvalodu.
5. Konfidencialitāte
	1. Klients un DNV savstarpēji vienojas, ka bez otras puses rakstiskas piekrišanas, jebkurai trešajai pusei netiks izpausta informācija, kas uzskatāma par konfidenciālu un ir saņemta no otras puses saistībā ar šo līgumu. Saņēmēja puse apstrādās šādu informāciju ar pienācīgu piesardzību un rūpību, neizpaužot to trešajām personām bez otras puses rakstiskas piekrišanas, ar nosacījumu, ka DNV ir tiesīgs šo informāciju nodot saviem darbiniekiem, saistītajiem uzņēmumiem vai apakšuzņēmējiem, ar kuriem ir noslēgta vienošanās par konfidencialitāti, kurā izklāstīti augstāk minētie principi.
	2. Iepriekšminētās saistības neattiecas un katra puse var brīvi izpaust informāciju, kas: (i) ir bijusi zināma līdz brīdim, kad to ir izpaudusi otra puse vai tā kļuva zināma no trešajām pusēm bez pienākuma ievērot konfidencialitāti; (ii) ir vai kļūst vispārzināma sabiedrībai bez informācijas saņēmēja līdzdalības; (iii) saskaņā ar spēkā esošiem normatīvajiem aktiem, tiesas rīkojumu vai citu regulējumu ir jāizpauž attiecīgai akreditācijas institūcijai, tiesai vai valsts iestādei.
	3. DNV ir tiesīga (i) izmantot Darbu izpildes laikā iegūto informāciju statistikai un datu analīzei, ar nosacījumu, ka šāda informācija tiek glabāta iekšēji vai publicēta tikai anonīmā veidā; (ii) atsaukties uz Klientu DNV mārketinga materiālos; (iii) iekļaut audita grupā apakšuzņēmējus, kā noteikts šajā Līgumā.
	4. Iepriekš minētie konfidencialitātes nosacījumi tiek ievēroti arī pēc Darba pabeigšanas vai Līguma darbības laika beigām un ir spēkā tik ilgi, kamēr attiecīgā informācija ir uzskatāma par konfidenciālu.
6. Līguma darbības laiks un pārtraukšana
	1. Šis Līgums ir spēkā līdz Līgumā paredzēto saistību izpildei. Sertifikāta derīguma termiņš ir trīs gadi. Šajā laikā jāveic periodiskie pārraudzības auditi ar regulāriem intervāliem – ik pa divpadsmit mēnešiem (*divi pārraudzības auditi sertifikāta uzturēšanas trīsgadu periodā*). Par periodiskajiem pārraudzības auditiem jāslēdz atsevišķi līgumi vai papildus vienošanās. Ja līgumi vai papildus vienošanās par periodiskajiem auditiem ar DNV netiek noslēgti, tad ne vēlāk kā gadu pēc resertifikācijas audita, saskaņā ar šo līgumu izsniegtais sertifikāts tiek anulēts.
	2. Katra puse var pārtraukt šo Līgumu rakstiski par to paziņojot otrai pusei sekojošos gadījumos: (i) ja otra puse ir izdarījusi būtisku šī Līguma pārkāpumu un 10 darba dienu laikā pēc rakstiska brīdinājuma nav to novērsusi; (ii) ja otra puse kļūst maksātnespējīga, nespējīga laicīgi samaksāt savus parādus, ir uzsākusi maksātnespējas, pārņemšanas, likvidācijas procedūru vai citādi pārtrauc savu darbību; (iii) pēc tam, kad otra puse ir rakstiski par to paziņojusi 60 dienas iepriekš.
	3. Ja Klients pārtrauc līgumu, saskaņā ar 6.2. punkta (iii) apakšpunktu vai DNV pārtrauc līgumu, saskaņā ar 6.2 punkta (i) vai (ii) apakšpunktu, Klients samaksā DNV par visiem darbiem, kas veikti līdz Līguma pārtraukšanas brīdim un tos pamatotos izdevumus un izmaksas, kas DNV radušās no šī Līguma pārtraukšanas.
7. Veselība, drošība un vide
	1. Abas puses saviem darbiniekiem nodrošina likumdošanā noteikto prasību izpildi arodveselības, darba drošības un apkārtējās vides aizsardzības jomā.
	2. Klients informē DNV par (i) jebkuru reālu vai potenciālu arodveselības, darba drošības vai vides bīstamību, kas var būt saistīta ar veicamo Darbu, (ii) drošības pasākumiem, kurus jāizpilda pirms Darba uzsākšanas vai tā izpildes laikā.
	3. Ja DNV Darba izpilde ir saistīta ar Klienta kontrolētu objektu vai teritoriju apmeklēšanu, Klients ir atbildīgs par šīs darba vides piemērotību un atbilstību darba drošības un likumdošanas prasībām, tai skaitā par nepieciešamo darba vides risku mazināšanas un kontroles pasākumu veikšanu. Atrodoties klienta objektos vai teritorijās, DNV darbinieki ievēro Klienta noteiktās darba drošības prasības un instrukcijas. DNV un/vai tās darbinieki, kā arī apakšuzņēmēji drīkst atteikties izpildīt darbu vai apmeklēt objektu vai teritoriju, ja DNV vai tās darbinieki uzskata, ka attiecīgie darba vides riski ir nepieņemami, netiek atbilstoši vadīti, ierobežoti vai mazināti. Jebkurš šāds lēmums aptur abu pušu saistības bez jebkādām soda sankcijām līdz brīdim, kad puses būs vienojušās par tālāko rīcību.
8. Atlīdzība un saistības
	1. DNV, tās mātes uzņēmums un Akreditētā organizācija kā arī to darbinieki, pārstāvji, vadītāji un apakšuzņēmēji (kopā saukti “DNV Grupa”) nekādā veidā nevar tikt uzskatīti par atbildīgiem par jebkādiem Klientam un/vai tā meitas uzņēmumiem, mātes uzņēmumiem un filiālēm kā ar to darbiniekiem, pārstāvjiem, vadītājiem un apakšuzņēmējiem (kopā saukti “Klienta grupa”) no šī līguma izrietošiem vai netieši radītiem zaudējumiem, ieskaitot, bet neaprobežojoties ar peļņas, labuma vai nemateriālu ieguvumu zaudējumiem, neatkarīgi no tā, vai tie radušies no šī Līguma, likumdošanā noteikto prasību vai kāda cita iemesla dēļ.
	2. Ja vien nav iestājies šī Līguma 5.punktā “Konfidencialitāte” noteikto saistību pārkāpums vai noticis kāds cits apzināts pārkāpums, DNV Grupas maksimālā kumulatīvā atbildība, kas ir saistīta vai izriet no šī Līguma izpildes ir nosakāma kā mazākā summa no (i) ne vairāk kā pieckārtēja šajā Līgumā paredzēto darbu samaksa vai (ii) 175 000 Eiro (viens simts septiņdesmit pieci tūkstoši eiro).
	3. Klients pasargā DNV Grupu no un neprasa atbildību par:
		1. Jebkādām saistībām, zaudējumiem, pretenzijām par zaudējumu atlīdzināšanu, izmaksām (ieskaitot juridiskām) un izdevumiem, kas Klientam radušies nespējot savlaicīgi un precīzi nodrošināt informācijas, materiālu vai datu sniegšanu un piekļuvi auditējamām vietām, kā arī lietojot sertifikātus pārkāpjot to uzturēšanas un lietošanas noteikumus.
		2. Jebkurām pretenzijām par zaudējumu atlīdzināšanu no Klienta grupas uzņēmumiem, saistībā ar šī Līguma izpildi.
9. Force majeure
	1. Jebkuras puses kavēšanās vai nespēja veikt darbu netiek kvalificēta kā pārkāpums un nav par pamatu pretenzijai par zaudējumu atlīdzināšanu, ja šādu kavēšanos vai nespēju veikt darbu ir izraisījis gadījums, kas atrodas ārpus skartās puses kontroles, un ko šī puse nekādā saprātīgā veidā nevar novērst vai paredzēt, ieskaitot, bet neierobežojoties ar kara darbību, dabas katastrofām, ugunsgrēku, sprādzienu, darba strīdiem. Skartā puse nekavējoties rakstiski paziņo otrai pusei par šādu apstākļu iestāšanos un to paredzamo ilgumu.
10. Jurisdikcija
	1. Šis līgums tiek regulēts un izpildīts, atbilstoši Latvijas normatīvo aktu prasībām.
	2. Jebkuri strīdi, kas rodas saistībā ar šo līgumu vai tā izpildi, un kurus nevar atrisināt, pusēm savstarpēji vienojoties, tiek izskatīti saskaņā ar Latvijas Republikā spēkā esošiem normatīviem aktiem Latvijas tiesu iestādēs.
11. Speciālie noteikumi

\_\_

Pielikums Nr. 1 – Audita ilguma noteikšana

Šajā līgumā norādīto auditu ilgums tiek noteikts saskaņā ar klienta sniegto informāciju un attiecīgajām akreditācijas prasībām, kā piemēram, IAF MD5:2015 (ISO 9001 un ISO 14001 auditi), IAF MD22:2018 (ISO 45001), BRC, IFS, FSSC u.c. Zemāk esošajā tabulā ir uzskaitīti auditu ilgumu noteicošie faktori, kas ņemti par pamatu auditu cenas aprēķināšanā.

Sertifikācijas procesa laikā audita ilgums var tikt koriģēts, atbilstoši izmaiņām klienta vadības sistēmā vai izmaiņām akreditācijas prasībās.

|  |  |
| --- | --- |
| Aprēķina pamats | Audita ilguma noteikšanas faktori |
| Integrētā vadības sistēma & audits  | Nē  |
| Ekvivalentais darbinieku skaits *(Full time equivalent)* | 438 |
| Ekvivalentā darbinieku skaita noteikšanas faktori | * Kopējais darbinieku skaits
* Administrācijas/biroja darbinieku skaits
* Maiņu skaits
* Darbinieku skaits lielākajā maiņā
* Darbinieku skaits, kuri veic vienādu darbu
 |
| Audita ilguma noteikšanas kritēriji | * Vadības sistēmā esošo procesu skaits un sarežģītība
* Likumdošanas prasības, kas attiecināmas uz vadības sistēmas procesiem
* Vai klienta vadības sistēma auditoriem ir jau zināma ?
* NACE koda sarežģītības pakāpe
* Ir vai nav projektēšanas procesi ?
* Auditējamo vietu skaits
* Vai nepieciešams tulks ?
* Ārpakalpojumā esošie procesi
* Procesi ar augstu riska pakāpi
* Klienta gatavība sertifikācijai
* Augsts automatizācijas līmenis
* Daļa personāla ir darbinieki, kas strādā ārpus biroja telpām, piemēram, pārdevēji, autovadītāji, apkalpojošais personāls utlm. un veikto darbu atbilstību ir iespējams pārbaudīt tikai no pierakstiem
* Darbības ir ar zemu riska pakāpi un procesos tiek veiktas līdzīgas un atkārtotas darbības
* Darbības ir zemu riska pakāpi un visās maiņās ir identiskas aktivitātes ar zemu sarežģītību
 |